Лацио
Лацио (, в исторически план се използва и латинската форма на името Лациум, ) е административен регион в Централна Италия, граничещ с Тоскана, Умбрия, Абруцо, Молизе, Кампания и Тиренско море. Площта му е 17 208 km2, а населението – около 5 664 000 души (2009). Административен център е град Рим.

Административно деление 
Регион Лацио се разделя на 5 провинции:
 Витербо
 Латина
 Риети
 Рим
 Фрозиноне

История 
През древността под Лациум се разбира само територията между Тибър, Сабинската планина, Синуеса (днес Мондрагоне) и Тиренско море. През 6 век пр.н.е. в Лациум живеят латините. През втората латинска война от 340 до 338 пр.н.е. се подчинява на Рим и територията става център на Римската империя. След нейното разпадане Лациум е до 493 г. към италианското кралство на Одоакър, през 536 г. е завладян от Източноримската империя. През 755 г. регионът е даден от краля на франките на папата, през 843 г. е към италианското кралство, но скоро става отново напълно самостоятелен. През 1870 г. е присъединен към Кралство Италия.

Външни препратки 
 Official Touristic Site of the Regione Lazio  
 Official Site of the Regione Lazio (ит.)

Вижте също 
 История на Италия
 Метрополен град Столица Рим
 Рим
 Административно деление на Италия